

**LIETUVOS RESPUBLIKOS FINANSŲ MINISTRAS**

**ĮSAKYMAS**

**DĖL FINANSŲ MINISTRO 2020 M. GRUODŽIO 30 D. ĮSAKYMO NR. 1K-451 „DĖL OFICIALIOSIOS STATISTIKOS 2021 METŲ PROGRAMOS I DALIES PATVIRTINIMO“ PAKEITIMO**

2021 m. rugsėjo 14 d. Nr. 1K-301

Vilnius

P a k e i č i u Oficialiosios statistikos 2021 metų programos I dalį, patvirtintą Lietuvos Respublikos finansų ministro 2020 m. gruodžio 30 d. įsakymu Nr. 1K-451 „Dėl Oficialiosios statistikos 2021 metų programos I dalies patvirtinimo“:

1. Pakeičiu 1 statistikos srities 1.01 temos 1.01.03 potemės 1 punktą ir jį išdėstau taip:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| „1. | Lietuvos Respublikos 2021 metų gyventojų ir būstų visuotinis surašymas | Lietuvos statistikos departamentas | Atlikti Lietuvos Respublikos 2021 metų gyventojų ir būstų visuotinį surašymą | kas 10 metų | EPT-REG-15EK-REG-32, 33, 37, 39LRV-NUT-2, 35 | Valstybės registrų ir informacinių sistemų duomenys | Išankstiniai rezultatai – 2022 m. |  |  | 127,6“. |

2. Papildau 1 statistikos srities 1.01 temą 1.01.04 poteme:

|  |
| --- |
| „1.01.04 Nuolatinių gyventojų statistinis registras |
| 1. | Statistinis nuolatinių gyventojų registras | Lietuvos statistikos departamentas | Rinkti, kaupti ir atnaujinti duomenis apie nuolatinius gyventojus, jų pasiskirstymą teritorijose, nuolatinių gyventojų demografines, socialines ir ekonomines charakteristikas | metinis | LRV-NUT‑10, 40 | Valstybės registrų ir informacinių sistemų duomenys | sausio–gruodžio mėn. | 1–4 | Duomenys naudojami demografinei statistikai rengti, gyventojų statistinių tyrimų imtims išrinkti | 5,0“. |

3. Pakeičiu 4 statistikos srities 4.02 temos 4.02.01 potemės 1 punktą ir jį išdėstau taip:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| „1. | 2020 m. žemės ūkio surašymas | Lietuvos statistikos departamentas | Nustatyti žemės ūkio valdų (ūkių) skaičių, jų pasiskirstymą pagal dydį, rengti statistinę informaciją apie žemės ūkio valdų (ūkių) struktūrą ir specializaciją, darbuotojų skaičių, naudojamos žemės plotą, laikomų ūkinių gyvūnų skaičių ir jų laikymo būdus, tręšimą mėšlu ir mėšlo gavybą | kas 10 metų | EPT-REG-37 | 2020 m. žemės ūkio surašymo apklausos statistiniai duomenys, VĮ Žemės ūkio informacijos ir kaimo verslo centro Ūkinių gyvūnų registro, žemės ūkio naudmenų ir kitų plotų deklaracijų, Žemės ūkio ir kaimo verslo registro, Nacionalinės mokėjimo agentūros, „Sodros“ duomenys | lapkričio 30 d. – išankstiniai pagrindiniai rezultatai | 1–4 | Oficialiosios statistikos portalas (Rodiklių duomenų bazė) Informacinis pranešimas *2020 m. žemės ūkio surašymo išankstiniai pagrindiniai rezultatai* | 84,5“. |

4. Papildau 4 statistikos srities 4.02 temą 4.02.02 poteme:

|  |
| --- |
| „4.02.02 Statistinis ūkių registras |
| 1. | Statistinio ūkių registro palaikymas ir atnaujinimas | Lietuvos statistikos departamentas | Kaupti ir atnaujinti statistinius duomenis apie ūkius, gaminančius žemės ūkio produktus | metinis | EPT-REG-37 | Žemės ūkio struktūros, žemės ūkio augalų pasėlių, gyvulių ir paukščių skaičiaus, gyvulininkystės produktų gamybos, gyvulių produktyvumo statistinių tyrimų, Žemės ūkio surašymų, Ūkinių gyvūnų registro, Žemės ūkio ir kaimo verslo registro (Valdų registro), Paraiškų priėmimo informacinės sistemos duomenys | sausio 1 d.–gruodžio 31 d. |  | Statistinio ūkių registro duomenys naudojami žemės ūkio srities statistinių tyrimų apklausų respondentams atrinkti | 1,0“. |

5. Papildau priedo XII skyrių 40 punktu:

„40. Lietuvos Respublikos Vyriausybės 2021 m. kovo 10 d. nutarimas Nr. 155 „Dėl Aštuonioliktosios Lietuvos Respublikos Vyriausybės programos nuostatų įgyvendinimo plano patvirtinimo“.“

Finansų ministrė Gintarė Skaistė